de cy cy ceb fi cy nl en de cy cy cy cy cy cy ast cy cy en cy cy cy fr es en en cy
Craig Cerrig Gleisiad 7 Mai
Un o dair o deithiau teulu Clwb Mynydda Cymru ar Wŷl y Banc Mai
Daeth chwech ohonom ynghyd i faes parcio bach (SN 972221)  tua milltir i'r Gogledd o Storey Arms gerbron yr A470. Fel oedd hi, roedd lle i barcio yno yn eithaf hwylus gerbron mynedfa i Warchodfa Natur Craig Cerrig Gleisiad. Braf oedd bod digon pell o'r cannoedd oedd wedi parcio ar gyfer y daith i gopa Pen y Fan.
Er siom nad oedd teuluoedd wedi ymuno a ni tro yma ar gyfer taith flynyddol wedi ei drefnu ar y cyd gyda'r Urdd, roedd digon o griw i wneud diwrnod hwylus mewn heulwen hyfryd.
Efallai tro yma fod y tywydd wedi denu pawb i Lan y Mor yn hytrach na'r mynyddoed Wedi croesi pont fechan a mynd trwy gât,daethom at wal a troi ir dde. Wedi tua milltir o gerdded gyda'r wal daethom i Twyn Dylluan- Ddu.Dilynom lwybr caregog i fyny'r grib nes cyrraedd Fan Frynych.Ymhen hir daethom i gopa gwastad Craig Cerrig Gleisiad. Lle braf i gael paned a clywed y gwcw yn canu ei chan lawr Cwm Tarrell.Ymlaen a ni gan ddilyn llwybr aneglur am ychydig nes cyrraed un amlwg yn arwain ni ar hyd y grib tua Storey Arms. Dyma groesi y ffordd a dilyn llwybr Taf lawr nôl i'r Gogledd am tua milltir.Wedi cyrraedd sticil dyma ni ar ein pen lawr at yr afon a dringad serth fyny yn nôl at y ffordd fawr ar ceir.
Taith hwylus o ryw wyth milltir.Am fwy o fanylion gweler llyfr y Clwb- taith 42.
Adroddiad gan Dewi Hughes.
Lluniau gan Dewi Hughes ar Flickr
Gwybodaeth am Glwb Mynydda Cymru
Cynnwys rhaglen weithgareddau'r Clwb dros yr wythnosau i ddod. Croeso i bawb. Cwmni da bob tro
Manylion sut i gysylltu â swyddogion y Clwb
©Clwb Mynydda Cymru. Diweddarwyd gan y gwefeistr 8/5/18 16:36